CELEX: 31995D0339
Language: el
Date: 1995-07-27 00:00:00
Title: 95/339/ΕΚ: Απόφαση της Επιτροπής της 27ης Ιουλίου 1995 για την τροποποίηση του παραρτήματος Ι κεφάλαιο 1 της οδηγίας 92/118/ΕΟΚ του Συμβουλίου για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ

Avis juridique important

|

31995D0339

95/339/ΕΚ: Απόφαση της Επιτροπής της 27ης Ιουλίου 1995 για την τροποποίηση του παραρτήματος Ι κεφάλαιο 1 της οδηγίας 92/118/ΕΟΚ του Συμβουλίου για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ  

Επίσημη Εφημερίδα αριθ. L 200 της 24/08/1995 σ. 0036 - 0038

ΑΠΟΦΑΣΗ ΤΗΣ ΕΠΙΤΡΟΠΗΣτης 27ης Ιουλίου 1995για την τροποποίηση  του παραρτήματος I κεφάλαιο 1 της οδηγίας 92/118/ΕΟΚ του Συμβουλίου για τον καθορισμό των όρων  υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην  Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές  κοινοτικές ρυθμίσεις που αναφέρονται στο κεφάλαιο I του παραρτήματος Α της οδηγίας 89/662/ΕΟΚ και,  όσον αφορά τους παθογόνους παράγοντες, της οδηγίας 90/425/ΕΟΚ(Κείμενο που παρουσιάζει ενδιαφέρον  για τον ΕΟΧ)(95/339/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων  υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην  Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές  κοινοτικές ρυθμίσεις που αναφέρονται στο κεφάλαιο I του παραρτήματος Α της οδηγίας 89/662/ΕΟΚ και,  όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από  την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15 δεύτερο  εδάφιο, Εκτιμώντας: ότι, βάσει της γνώμης της επιστημονικής κτηνιατρικής επιτροπής, προέχει η τροποποίηση της φύσης των  επεξεργασιών και η επέκταση της εφαρμογής των προβλεπομένων απαιτήσεων στο σύνολο των προϊόντων με  βάση το γάλα και το πρωτόγαλα 7ότι, για λόγους σαφήνειας, είναι σκόπιμο να επαναδιατυπωθεί το  κεφάλαιο 1 του παραρτήματος I της οδηγίας 92/118/ΕΟΚ 7ότι τα μέτρα που προβλέπονται από την  παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το κεφάλαιο 1 του παραρτήματος I της οδηγίας 92/118/ΕΟΚ αντικαθίσταται  από το παράρτημα της παρούσας απόφασης. Άρθρο 2 Η παρούσα απόφαση εφαρμόζεται από τις 2 Φεβρουαρίου 1996. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 27 Ιουλίου 1995. Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 62 της 15.  3. 1993, σ. 49.  ΠΑΡΑΡΤΗΜΑ «ΚΕΦΑΛΑΙΟ 1Γάλα, προϊόντα με βάση το γάλα και πρωτόγαλα που δεν προορίζονται  για ανθρώπινη κατανάλωσηΤο διακοινοτικό εμπόριο και οι εισαγωγές γάλακτος, προϊόντων με βάση το  γάλα και πρωτόγαλα που δεν προορίζονται για ανθρώπινη κατανάλωση, υπόκεινται στους ακόλουθους  όρους: 1. το δοχείο, οποιασδήποτε μορφής και αν είναι αυτό, στο οποίο μεταφέρεται το προϊόν πρέπει να  φέρει ένδειξη στην οποία να αναφέρεται η φύση του προϊόντος 72. κάθε παρτίδα πρέπει να  συνοδεύεται, ανάλογα με την περίπτωση, από το εμπορικό έγγραφο που αναφέρεται στο άρθρο 4 σημείο 2  στοιχείο α) τελευταία περίπτωση ή από το υγειονομικό πιστοποιητικό που αναφέρεται στο άρθρο 10  παράγραφος 2 στοιχείο γ), στο οποίο αναγράφεται το όνομα και ο αριθμός έγκρισης της εγκατάστασης  μεταποίησης ή επεξεργασίας, και το οποίο ο παραλήπτης πρέπει να διατηρεί επί ένα τουλάχιστον έτος  73. το έγγραφο ή το πιστοποιητικό, που αναφέρεται στο σημείο 2, πρέπει να πιστοποιεί: α) εφόσον πρόκειται για ακατέργαστο γάλα ή πρωτόγαλα, ότι παράχθηκε σύμφωνα με τους όρους που  εξασφαλίζουν επαρκείς εγγυήσεις όσον αφορά τη ζωική υγεία. Οι όροι αυτοί πρέπει να καθοριστούν  σύμφωνα με τη διαδικασία που προβλέπεται στο άρθρο 18 7β) εφόσον πρόκειται για γάλα ή προϊόντα με  βάση το γάλα που υπέστησαν επεξεργασία ή μεταποίηση, το γάλα ή το προϊόν με βάση το γάλα πρέπει να  έχει υποστεί θερμική επεξεργασία σε ελάχιστη θερμοκρασία 72° C κατά τη διάρκεια 15 τουλάχιστον  δευτερολέπτων ή σε οποιονδήποτε άλλο συνδυασμό επεξεργασιών που να εξασφαλίζει ισοδύναμο  τουλάχιστον αποτέλεσμα θέρμανσης με αρνητική αντίδραση στη δοκιμή φωσφατάσης που ακολουθείται: i) στην περίπτωση του γάλακτος σε σκόνη ή προϊόντος σε σκόνη με βάση το γάλα, από διαδικασία  αφυδάτωσης, ii) στην περίπτωση οξινισμένου προϊόντος με βάση το γάλα, από διαδικασία με την οποία μειώνεται και  διατηρείται το pH επί μια τουλάχιστον ώρα σε επίπεδο κατώτερο από 6,0 7γ) ότι, στην περίπτωση του  γάλακτος σε σκόνη και των προϊόντων σε σκόνη με βάση το γάλα, τηρούνται οι ακόλουθοι όροι: i) μετά την αφυδάτωση ελήφθη κάθε δυνατή προφύλαξη για να αποφευχθεί η μόλυνση του προϊόντος, ii) το τελικό προϊόν συσκευάσθηκε σε καινούργια συσκευασία καιδ) ότι, στην περίπτωση χύδην  μεταφοράς, πριν το γάλα, τα προϊόντα με βάση το γάλα και το πρωτόγαλα φορτωθούν σε όχημα ή  εμπορευματοκιβώτιο για να μεταφερθούν στον προορισμό τους, το εν λόγω όχημα ή εμπορευματοκιβώτιο  απολυμάνθηκε με προϊόν εγκεκριμένο από τις αρμόδιες αρχές 74. εκτός από τις απαιτήσεις που  αναφέρονται στα σημεία 1, 2 και 3, οι εισαγωγές γάλακτος, προϊόντων με βάση το γάλα και πρωτόγαλα,  τα οποία δεν προορίζονται για ανθρώπινη κατανάλωση, επιτρέπονται μόνο από τρίτες χώρες ή τμήματα  τρίτων χωρών που περιλαμβάνονται στους καταλόγους που προβλέπονται στο άρθρο 23 της οδηγίας  92/46/ΕΟΚ και που πληρούν τους όρους του άρθρου 26 της εν λόγω οδηγίας. Στην περίπτωση διαπίστωσης  κινδύνου μετάδοσης εξωτικής νόσου ή οποιουδήποτε άλλου κινδύνου όσον αφορά τη ζωική υγεία μπορούν  να καθοριστούν συμπληρωματικοί όροι που αποσκοπούν στην προστασία της ζωικής υγείας σύμφωνα με τη  διαδικασία που προβλέπεται στο άρθρο 18.»